stanford-oval/wikipedia huggingface dataset:
การปริทัศน์เป็นระบบ
องค์กรความร่วมมือคอเครน

บทความหลัก: องค์กรความร่วมมือคอเครน
Cochrane Collaboration เป็นกลุ่มนักเชี่ยวชาญทางวิทยาการพยาบาลและการแพทย์กว่า 31,000 คนที่ทำการปริทัศน์อย่างเป็นระบบในงานวิจัยเชิงทดลองแบบสุ่มเกี่ยวกับผลการป้องกัน การรักษา การฟื้นฟู และการปรับปรุงระบบพยาบาลและการแพทย์
นอกจากนั้นแล้วเมื่อเหมาะสม  ก็จะรวมเอาผลของงานวิจัยแบบอื่น ๆ อีกด้วย
ฐานข้อมูล Cochrane Reviews หรือมีชื่อเต็มว่า The Cochrane Database of Systematic Reviews เป็นส่วนของ Cochrane Library ซึ่งเป็นกลุ่มฐานข้อมูลทางการแพทย์และการพยาบาลรักษาเฉพาะทางอื่น ๆ ที่กลุ่ม Cochrane Collaboration และองค์กรอื่น ๆ เป็นผู้สนับสนุน
ดัชนีอิทธิพล (impact factor) ซึ่งเป็นค่าแสดงอิทธิพลของวารสารในฟีลด์ของตน ๆ ของ Cochrane Reviews ในปี ค.ศ. 2010 อยู่ที่ 6.186 คือเป็นอันดับ 10 ในฟีลด์ “Medicine, General & Internal” (เวชศาสตร์ ทั่วไปและภายใน)
เทียบกับวารสารการแพทย์นิวอิงแลนด์ซึ่งทรงอิทธิพลมากที่สุดสำหรับวารสารเกี่ยวกับเวชศาสตร์คลินิก (clinical medicine) ที่ 51.658 (ค.ศ. 2012)
กลุ่ม Cochrane Collaboration มีคู่มือให้กับผู้ทำงานปริทัศน์เป็นระบบในประเด็นการรรักษาพยาบาล
มีจุดมุ่งหมายเพื่อ "แนะนำแนวทางผู้ทำงานเพื่อเตรียมงานปริทัศน์เกี่ยวกับการพยาบาลรักษามีมาตรฐานของ Cochrane Intervention reviews"
และมีหลักทั่วไป 8 อย่างเพื่อที่จะเตรียมทำงานปริทัศน์อย่างเป็นระบบ คือ
กำหนดปัญหาของงานปริทัศน์  และกฏเกณฑ์ในการเลือกสรรงานวิจัยที่จะใช้
สืบหางานวิจัย
เลือกงานวิจัยและเก็บข้อมูล
ประเมินความเสี่ยงของความเอนเอียงในงานวิจัยที่เลือก
วิเคราะห์ข้อมูล  และทำ meta-analysis
แก้ปัญหาสืบเนื่องจากความเอนเอียงประเภท reporting bias
ทำรายงานผล โดยมีหมวดที่แสดงตารางข้อมูลย่อของสิ่งที่พบ
แปลผลแล้วทำการสรุป
คู่มือเป็นฐานของมาตรฐาน 2 อย่างที่ใช้ในการทำ และการรายงาน งานปริทัศน์ที่ได้มาตรฐานของ Cochrane Intervention reviews
ข้อดีและข้อเสีย

แม้ว่า  งานปริทัศน์เป็นระบบจะได้รับพิจารณาว่าเป็นรูปแบบหลักฐานทางการแพทย์ที่น่าเชื่อถือมากที่สุด
แต่ว่า  ก็มีงานปริทัศน์ต่อ  "งานปริทัศน์เป็นระบบ" 300 งาน  ที่พบว่า  มีความเชื่อถือได้ไม่เท่าเทียมกัน
และผลงานเหล่านั้นจะมีประสิทธิภาพที่ดีขึ้น  ถ้าทำตามมาตรฐานและนโยบายที่ตกลงร่วมใจกัน
งานวิจัยอีกงานหนึ่งจากกลุ่มนักวิจัยเดียวกันพบว่า  ในงานปริทัศน์เป็นระบบ 100 งานที่ตรวจดู  7% ควรจะปรับปรุงในเวลาพิมพ์  4% ควรจะปรับปรุงภายในปีหนึ่ง และ 11% ควรจะปรับปรุงภายใน 2 ปี
และเปอร์เซ็นต์เหล่านี้มีค่าสูงขึ้นในฟิลด์การแพทย์ที่กำลังพัฒนาอย่างรวดเร็ว  โดยเฉพาะอย่างยิ่งในเวชศาสตร์เกี่ยวกับระบบไหลเวียน (cardiovascular medicine)
ส่วนงานวิจัยในปี ค.ศ. 2003 เสนอว่า  การขยายการสืบหางานวิจัยที่จะใช้  นอกไปจากฐานข้อมูลหลัก ๆ รวมทั้ง grey literature สามารถเพิ่มประสิทธิภาพของงานปริทัศน์
งานปริทัศน์เป็นระบบเริ่มจะเพิ่มความนิยมด้วยในฟิลด์อื่น ๆ เช่นการศึกษาเรื่องการพัฒนาระหว่างประเทศ  (international development) 
ดังนั้น  ประเทศที่ให้เงินพัฒนา  โดยเฉพาะอย่างยิ่งกระทรวงการพัฒนาระหว่างประเทศ (ประเทศอังกฤษ - UK Department for International Development) และ องค์กรการพัฒนาระหว่างประเทศ (ออสเตรเลีย - AusAid) 
เริ่มให้ความสนใจและให้ทรัพยากรเพิ่มขึ้น  ในการตรวจสอบความสมควรของการใช้งานปริทัศน์แบบเป็นระบบ  เพื่อประเมินผลของการช่วยเหลือเพื่อการพัฒนาและเพื่อสังคมสงเคราะห์
แหล่งข้อมูลอื่น

Centre for Reviews and Dissemination, University of York.
Cochrane Collaboration
Evidence for Policy and Practice Information and Co-ordinating Centre (EPPI-Centre), University of London.
MeSH: Review Literature - articles about the review process
MeSH: Review [Publication Type] - limit search results to reviews
PubMed search: "Review Literature"[MAJR]
MIX 2.0 เก็บถาวร 2015-02-22 ที่ เวย์แบ็กแมชชีน Software for professional meta-analysis in Excel.
Preferred Reporting Items for Systematic Reviews and Meta-Analyses (PRISMA) Statement, "an evidence-based minimum set of items for reporting in systematic reviews and meta-analyses."
| ด ค กBiomedical research: Clinical study design / Design of experiments |
| --- | --- |
Overview:  การทดลองทางคลินิก Clinical trial protocol  Clinical trial management  Academic clinical trials 
Controlled study (EBM I to II-1; A to B):  การทดลองแบบสุ่มและมีกลุ่มควบคุม การทดลองแบบอำพราง  Open-label trial) 
งานศึกษาแบบสังเกต (EBM II-2 to II-3; B to C):  งานศึกษาตามขวาง vs. งานศึกษาตามยาว, Ecological study งานศึกษาตามรุ่น (งานศึกษาตามรุ่นย้อนหลัง  งานศึกษาตามรุ่นตามแผน)  งานศึกษามีกลุ่มควบคุม (Nested case-control study)  Case series  Case study  รายงานผู้ป่วย 
วิทยาการระบาด/ methods:  occurrence: อุบัติการณ์ (อุบัติการณ์สะสม)  ความชุก ความชุก ณ จุดใดจุดหนึ่ง  ความชุกในช่วงเวลา) association: absolute (Absolute risk reduction, Attributable risk, Attributable risk percent)  relative (ความเสี่ยงสัมพัทธ์ (Odds ratio, Hazard ratio) other: Virulence  Infectivity  Mortality rate  Morbidity  Case fatality  Specificity and sensitivity  Likelihood-ratios  Pre/post-test probability 
Trial/test types:  In vitro  In vivo  Animal testing  Animal testing on non-human primates  First-in-man study  Multicenter trial  Seeding trial  Vaccine trial 
Analysis of clinical trials:  Risk-benefit analysis 
Interpretation of results:  Selection bias  Correlation does not imply causation  Null result 
Category · Glossary · List of topics
สโมสรฟุตบอลโอลดัมแอทเลติก

สโมสรฟุตบอลโอลดัมแอทเลติก (อังกฤษ: Oldham Athletic A.F.C.) เป็นสโมสรฟุตบอลของประเทศอังกฤษ โดยปัจจุบันเล่นอยู่ในลีกทู ก่อตั้งเมื่อปี ค.ศ. 1895 ในประเทศไทยให้ฉายากับสโมสรนี้ว่า นกฮูกสีเทา โดยสโมสรแห่งนี้ตั้งอยู่ที่ ย่านเขต โอลดัม
ในเมือง แมนเชสเตอร์ ประเทศอังกฤษ มีเจ้าของชื่อ ชิมอน คอร์เนีย และ ผู้จัดการทีมคนปัจจุบันชื่อว่า พอล ดิกโครว์ โอธแฮม แอธแลนติกมีสนามประจำสโมสรคือ บอนด์เดรี พาร์ค
แหล่งข้อมูลอื่น

Oldham Athletic official website
Trust Oldham เก็บถาวร 2019-01-17 ที่ เวย์แบ็กแมชชีน (Supporters Trust)
Oldham Athletic Mad
Oldham Athletic Books (Oldham Athletic: On This Day & Oldham Athletic: Miscellany)
สโมสรฟุตบอลโอลดัมแอทเลติก ที่เฟซบุ๊ก
| ด ค กอีเอฟแอลลีกทู |
| --- | --- |
สโมสรในฤดูกาล 2021–22:  แบร์โรว์  แบรดฟอร์ด ซิตี  บริสตอล โรเวอส์  คาร์ไลล์ ยูไนเต็ด  โคลเชสเตอร์ ยูไนเต็ด  ครอว์ลีย์ ทาวน์  เอ็กซิเตอร์ ซิตี  ฟอเรสต์ กรีน โรเวอส์  แฮร์โรเกตทาวน์  ฮาร์ตลีพูล ยูไนเต็ด  เลย์ตันโอเรียนต์  แมนส์ฟีลด์ ทาวน์  นิวพอร์ต เคาน์ตี  นอร์แทมป์ตันทาวน์  โอลดัมแอทเลติก  พอร์ต เวล  รอชเดล  ซอลฟอร์ดซิตี  สคันทอร์ป ยูไนเต็ด  สตีฟเนจ  ซัตตัน ยูไนเต็ด  สวินดันทาวน์  แทรนเมียร์โรเวอส์  วอลซอลล์ 
ที่เคยอยู่ในฟุตบอลลีกทู:  แอคคริงตันสแตนลีย์  บอร์นมัท  เอเอฟซี วิมเบิลดัน  อัลเดอร์ชอต ทาวน์  บาร์เน็ต  แบล็กพูล  โบลตันวอนเดอเรอส์  บอสตัน ยูไนเต็ด  เบรนต์ฟอร์ด  เบอร์ตัน อัลเบียน  บิวรี  เคมบริดจ์ ยูไนเต็ด  เชลท์แนม ทาวน์  เชสเตอร์ ซิตี  คอเวนทรีซิตี  ครูว์ อเล็กซานดรา  ดาเกนแนม แอนด์เรดบริดจ์  แดร์ริงตัน  ดอนคาสเตอร์ โรเวอส์  ฟลีตวูด ทาวน์  กิลลิงแฮม  กริมสบี ทาวน์  เฮียร์ฟอร์ด ยูไนเต็ด  คิดเดอร์มินสเตอร์ แฮร์ริเออร์ส  ลินคอล์น ซิตี  ลูตันทาวน์  แม็คเคิลส์ฟีลด์ทาวน์  มิลตันคีนส์ดอนส์  นอตส์ เคาน์ตี  อ๊อกซฟอร์ด ยูไนเต็ด  ปีเตอร์โบโร ยูไนเต็ด  พลีมัท อาร์ไกล์  พอร์ตสมัท  รอเทอร์แฮม ยูไนเต็ด  รัชเดน แอนด์ ไดอะมอนด์ส  ชรูว์สบิวรี ทาวน์  เซาท์เอนด์ ยูไนเต็ด  สต็อคพอร์ต เคาน์ตี  สวอนซี ซิตี  ทอร์คีย์ ยูไนเต็ด  เร็กซ์แฮม  วิคัมบ์วอนเดอเรอส์  เยโอวิล ทาวน์  ยอร์ค ซิตี 
การแข่งขัน:  ฤดูกาล  ทีม (ทีมชนะเลิศ)  ผู้จัดการทีม (ปัจจุบัน)  สนาม  ผู้ตัดสิน 
สถิติและรางวัล:  สถิติ  ผู้ทำประตู  ผู้จัดการประจำเดือน  ผู้เล่นประจำเดือน  แฮท-ทริคส์ 
การเงิน:  เจ้าของสโมสร  พรีเมียร์ลีก–ฟุตบอลลีกกัลฟ์  ค่าเฉลี่ยยอดผู้ชม 
ผู้สนับสนุน:  โคคา-โคลา (2004–10)  เอ็นพาวเวอร์ (2010–13)  สกาย เบท (2013–2018) 
การแข่งขันที่เกี่ยวข้อง:  เอฟเอคัพ  อีเอฟแอลคัพ  เพลย์ออฟ 
ฤดูกาล:  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25 
อนาคต: เลื่อนชั้นขึ้นสู่ อีเอฟแอลลีกวัน;  ตกชั้นสู่ เนชันนัลลีก
สนามกีฬาเวมบลีย์

| --- | --- |
The Venue of Legends
มุมมองจากเวมบลีย์เวย์
th
ที่ตั้ง: ลอนดอน, ประเทศอังกฤษ
พิกัด: 51°33′21″N 0°16′47″W﻿ / ﻿51.55583°N 0.27972°W﻿ / 51.55583; -0.27972
เจ้าของ: สมาคมฟุตบอลอังกฤษ
ผู้ดำเนินการ: Wembley National Stadium Limited
ความจุ: 90,000 (ฟุตบอล, รักบี้ลีก, รักบี้นานาชาติ) 86,000 (อเมริกันฟุตบอล) 75,000-90,000 ที่นั่ง และยืนอีก 15,000 คน (คอนเสิร์ต) 68,400-72,000 (กรีฑา)
ขนาดสนาม: 105 × 68 เมตร (115 × 75 หลา)
พื้นผิว: เดสโซกราสมาสเตอร์
การก่อสร้าง
ลงเสาเข็ม: 2003
ก่อสร้าง: 2003–2007
เปิดใช้สนาม: 2007
งบประมาณในการก่อสร้าง: 900 ล้านปอนด์
สถาปนิก: ฟอสเตอร์แอนด์พาร์ทเนอร์ ป็อปปูลูออส นาธาเนียล ลิชฟิลด์ (ที่ปรึกษา)
ผู้จัดการโครงการ: แคปิตา ไซมอนด์
วิศวกรโครงสร้าง: {มอตต์ แมคโดนัลด์
วิศวกรบริการ: มอตต์ แมคโดนัลด์
ผู้รับเหมาทั่วไป: มัลติเพล็ก คอนสตรัคชั่น (สหราชอาณาจักร)
การใช้งาน
ฟุตบอลทีมชาติอังกฤษ (พ.ศ. 2550–ปัจจุบัน) เอ็นเอฟแอลเนชันแนลซีรีส์ (พ.ศ. 2550–ปัจจุบัน) ยูฟ่าแชมป์เปียนส์ลีก 2011 รอบชิงชนะเลิศ โอลิมปิกฤดูร้อน 2012 รักบี้ชิงแชมป์โลก 2015
สนามกีฬาเวมบลีย์ (อังกฤษ: Wembley Stadium มักเรียกสั้น ๆ ว่า เวมบลีย์ หรือในบางครั้งเรียกว่า นิวเวมบลีย์ เพื่อให้มีชื่อต่างจากสนามเดิมในที่ตั้งนี้) เป็นสนามฟุตบอลที่ตั้งอยู่ในเวมบลีย์พาร์ก ในเบรนต์ ประเทศอังกฤษ เปิดเมื่อปี 2007 ในสถานที่ตั้งเดิมของสนามเดิมที่สร้างในปี ค.ศ. 1923 สนามมีความจุ  90,000 ที่นั่ง ถือเป็นสนามกีฬาที่ใหญ่ที่สุดเป็นอันดับ 2 ในยุโรป และเป็นสนามเหย้าของทีมชาติอังกฤษ
โดยสนามเวมบลีย์นั้นได้มาตรฐานยูฟ่า โดยมีความจุประมาณ 90,000 ที่นั่ง และถ้าหากรวมการยืนชมด้วย จะมีความจุ 105,000 คน ซึ่งเป็นสนามที่ใหญ่เป็นอันดับที่สองของทวีปยุโรป รองจากสนาม กัมนอว์ของ สโมสรฟุตบอลบาร์เซโลนา และสนามเวมบลีย์นี้ ใช้ในเป็นสนามกีฬาแห่งชาติของทีมชาติอังกฤษ และเป็นสนามการแข่งขันนัดชิงชนะเลิศของการแข่งขันเอฟเอคัพ,อีเอฟแอลคัพ โดยมีผู้ดูแลสนามคือ สมาคมฟุตบอลอังกฤษ
สนาม

สนามเวมบลีย์ถูกออกแบบโดย สถาปนิก บริษัท ฟอสเตอร์แอนด์พาร์ทเนอร์ และ ป็อปปูลูออส (หรืออาจจะรู้จักกันในชื่อ ฮ็อก สปอร์ต กับ วิศวกร มอตต์ แม็คโดนัลด์ และสร้างโดย บรู๊กฟิลด์ มัลติเพล็กซ์ บริษัทจากออสเตรเลีย โดยสนามเวมบลีย์เป็นหนึ่งในสนามที่ใช้ทุนการก่อสร้างแพงที่สุดในโลก โดยการก่อสร้างนั้นใช้ทุนไปมากกว่า 798 ล้านปอนด์ และเป็นสนามที่มีหลังคาที่ใหญ่ที่สุดในโลก
พิธีเปิดสนาม

สนามเวมบลีย์ใหม่นี้ มีพิธีมอบให้ สมาคมฟุตบอลอังกฤษ เมื่อวันที่ 9 มีนาคม พ.ศ. 2550 โดยทางเว็บไซต์อย่างเป็นทางการของสนามเวมบลีย์ระบุว่า จะเปิดให้ประชาชนเข้าไปชมภายในสนามในวันที่ 3 มีนาคม พ.ศ. 2550 แต่สรุปแล้วก็เลื่อนออกไปอีก 2 สัปดาห์เป็นวันที่ 17 มีนาคม
หลังจากมอบสนามให้สมาคมฟุตบอลอังกฤษเมื่อเดือนมีนาคม สนามนี้ก็ถูกใช้เป็นสนามการแข่งขันทันที โดยใช้ในการแข่งขัน เอฟเอคัพ 2007 รอบชิงชนะเลิศ
8 วันหลังจากนั้น คือวันที่ 11 พฤษภาคม รูปปั้นของบ็อบบี มัวร์ ได้ถูกเปิดตัวโดยเซอร์ บ็อบบี ชาร์ลตัน โดยนำมาไว้ที่หน้าทางเข้าของสนาม
ข้อมูลอื่นๆ

มีห้องน้ำ 68 ห้อง
รอบสนามมีความยาว 1 กิโลเมตร
ใช้คนงานในการก่อสร้าง 3,500 คน
ใช้สายเคเบิลยึดสนามยาวรวมทั้งหมด 56 กิโลเมตร
ใช้คอนกรีต 90,000 ม3 และใช้เหล็ก 23,000 ตัน
มีบันไดเลื่อนความยาว 400 เมตร
ทางเข้าสนามเวมบลีย์มีเส้นผ่านศูนย์กลางยาวกว่าทางเชื่อมต่อของรถไฟยูโรสตาร์
สำนวนไทย

สำนวนไทย คือถ้อยคำหรือข้อความที่กล่าวสืบต่อกันมาช้านานแล้ว มีความหมายไม่ตรงตามตัวหรือมีความหมายอื่นแฝงอยู่หรืออาจกล่าวอีกนัยหนึ่งได้ว่า สำนวน คือถ้อยคำ กลุ่มคำ หรือความที่เรียบเรียงขึ้นในเชิงอุปมาอุปไมยโดยมีนัยแฝงเร้นซ่อนอยู่อย่างลึกซึ้ง แยบคาย เพื่อให้ผู้รับได้ไปตีความ ทำความเข้าใจด้วยตนเองอีกชั้นหนึ่ง ซึ่งอาจแตกต่างไปความหมายเดิมหรืออาจคล้ายคลึงกับความหมายเดิมก็ได้ สันนิษฐานว่า สำนวนนั้นมีอยู่ในภาษาพูดก่อนที่จะมีภาษาเขียนเกิดขึ้นในสมัยสุโขทัย โดยเมื่อพิจารณาจากข้อความในศิลาจารึกพ่อขุนรามคำแหงแล้ว ก็พบว่ามีสำนวนไทยปรากฏเป็นหลักฐานอยู่ เช่น ไพร่ฟ้าหน้าใส หมายถึง ประชาชนอยู่เย็นเป็นสุข
การแบ่งประเภท

การแบ่งตามมูลเหตุ
หมวดที่เกิดจากธรรมชาติ เช่น ตื่นแต่ไก่โห่ ปลากระดี่ได้น้ำ แมวไม่อยู่หนูร่าเริง ไก่แก่แม่ปลาช่อน
หมวดที่เกิดจากการกระทำ เช่น ไกลปืนเที่ยง สาวไส้ให้กากิน ชักใบให้เรือเสีย ปิดทองหลังพระ สี่เท้ายังรู้พลาด นักปราชญ์ยังรู้พลั้ง
หมวดที่เกิดจากสภาพแวดแวดล้อม เช่น ตีวัวกระทบคราด ใกล้เกลือกินด่าง ฆ่าควายอย่าเสียดายพริก
หมวดที่เกิดจากอุบัติเหตุ เช่น ตกน้ำไม่ไหล ตกไฟไม่ไหม้ น้ำเชี่ยวอย่าขวางเรือ
หมวดที่เกิดจากระเบียบแบบแผนประเพณีความเชื่อ เช่น กงเกวียนกำเกวียน คู่แล้วไม่แคล้วกัน ปลูกเรือนตามใจผู้อยู่
หมวดที่เกิดจากความประพฤติ เช่น หงิมหงิมหยิบชิ้นปลามัน ตักน้ำใส่กะโหลกชะโงกดูเงา คบคนดูหน้าซื้อผ้าดูเนื้อ ขี้เกียจสันหลังยาว
มีเสียงสัมผัส
คำสัมผัส เช่น คอขาดบาดตาย (ขาด กับ บาด คล้องจองกัน) มั่งมีศรีสุข (มี กับ ศรี คล้องจองกัน) ทำมาค้าขาย (มา กับ ค้า คล้องจองกัน)
6–7 คำสัมผัส เช่น ปากเป็นเอก เลขเป็นโท (เอก กับ เลข คล้องจองกัน) คดในข้องอในกระดูก (ข้อ กับ งอ คล้องจองกัน) แพ้เป็นพระชนะเป็นมาร (พระ กับ ชนะ คล้องจองกัน) ขิงก็ราข่าก็แรง (รา กับ ข่า คล้องจองกัน)
8–9 คำสัมผัส เช่น ไก่งามเพราะขน คนงามเพราะแต่ง รักวัวให้ผูก รักลูกให้ตี ตักน้ำใส่กะโหลก ชะโงกดูเงา
ไม่มีเสียงสัมผัส
2 คำเรียงกัน เช่น กัดฟัน ของร้อน ก่อหวอด
3 คำเรียงกัน เช่น ไกลปืนเที่ยง ก้างขวางคอ ดาบสองคม พริกกับเกลือ
4 คำเรียงกัน เช่น ใกล้เกลือกินด่าง ผักชีโรยหน้า เข้าด้ายเข้าเข็ม
5 คำเรียงกัน เช่น ชักแม่น้ำทั้งห้า ลางเนื้อชอบลางยา ขว้างงูไม่พ้นคอ
6–7 คำเรียงกัน เช่น ยกภูเขาออกจากอก วันพระไม่มีหนเดียว ตำน้ำพริกละลายแม่น้ำ
คุณค่า

ภาษาพูดหรือภาษาเขียนของชนแต่ละชาติย่อมจะมีอยู่ด้วยกันสองอย่าง คือ พูดตรงไปตรงมาตามภาษาของตนเอง เป็นภาษาพูดที่ต่างคนต่างฟังเข้าใจกันได้ง่าย พูดเป็นชั้นเชิง มีการใช้โวหารและคำคล้องจองในการพูดและการเขียน ทั้งนี้ เพื่อให้ความหมายชัดเจนหรือขยายความออกไปให้กระจ่างขึ้น หรือเพื่อให้เกิดความไพเราะน่าฟัง เป็นภาษาที่เราเรียกว่า "โวหาร" "เล่นลิ้น" หรือ" พูดสำบัดสำนวน" สำนวนเหล่านั้นจะแสดงความหมายอยู่ในตัวประโยคนั้นเอง
ดูเพิ่ม

รายชื่อสำนวนไทยและความหมาย
การเลิกทาส

เหรียญประดับ "Am I Not A Man And A Brother?" (ฉันไม่ใช่เพื่อนมนุษย์หรือ?) ซึ่งสร้างขึ้นเป็นส่วนหนึ่งของการรณรงค์เลิกทาสโดย Josiah Wedgwood, ค.ศ. 1787
การเลิกทาส เป็นขบวนการในยุโรปตะวันตกและในทวีปอเมริกาเพื่อหยุดการซื้อขายทาสและปลดปล่อยทาสให้เป็นอิสระ ระบบทาสพบกับการประท้วงไม่มากนักจนกระทั่งคริสต์ศตวรรษที่ 18 เมื่อนักคิดสกุลเหตุผลนิยมในยุคเรืองปัญญาวิพากษ์มันในฐานะที่ละเมิดสิทธิความเป็นมนุษย์ และกลุ่มศาสนา Quaker และโปรแตสแตนท์ตัดสินว่ามันเป็นการกระทำที่ไม่ใช่คริสเตียน
ดูเพิ่ม

การเลิกทาสในประเทศไทย
แหล่งข้อมูลอื่น

Comité de Liaison et d'Application des Sources Historiques (archives & history of slavery, slave trade and their abolition in Saint-Barthélemy) เก็บถาวร 2012-01-18 ที่ เวย์แบ็กแมชชีน
Largest Surviving Anti Slave Trade Petition from Manchester, UK 1806
Original Document Proposing Abolition of Slavery 13th Amendment
"John Brown's body and blood" เก็บถาวร 2009-09-30 ที่ เวย์แบ็กแมชชีน by Ari Kelman: a review in the TLS เก็บถาวร 2010-08-18 ที่ เวย์แบ็กแมชชีน, 14 February 2007.
Scotland and the Abolition of the Slave Trade - schools resource เก็บถาวร 2012-01-03 ที่ เวย์แบ็กแมชชีน
Report of the Brown University Steering Committee on Slavery and Justice
Twentieth Century Solutions of the Abolition of Slavery เก็บถาวร 2011-05-15 ที่ เวย์แบ็กแมชชีน
Elijah Parish Lovejoy: A Martyr on the Altar of American Liberty[ลิงก์เสีย]
Brycchan Carey's pages listing British abolitionists
Teaching resources about Slavery and Abolition on blackhistory4schools.com
The National Archives (UK): The Abolition of the Slave Trade
Towards Liberty: Slavery, the Slave Trade, Abolition and Emancipation เก็บถาวร 2009-09-21 ที่ เวย์แบ็กแมชชีน Produced by Sheffield City Council's Libraries and Archives (UK)]
The slavery debate เก็บถาวร 2007-07-03 ที่ เวย์แบ็กแมชชีน
The slave trade: myths and preconceptions เก็บถาวร 2011-07-21 ที่ เวย์แบ็กแมชชีน
John Brown Museum เก็บถาวร 2006-06-18 ที่ เวย์แบ็กแมชชีน
American Abolitionism เก็บถาวร 2005-10-29 ที่ เวย์แบ็กแมชชีน
History of the British abolitionist movement by Right Honourable Lord Archer of Sandwell
"Slavery - The emancipation movement in Britain" เก็บถาวร 2007-09-30 ที่ เวย์แบ็กแมชชีน, lecture by James Walvin at Gresham College, 5 March 2007 (available for video and audio download)
Underground Railroad: Escape from Slavery | Scholatic.com
"Black Canada and the Journey to Freedom" เก็บถาวร 2008-04-23 ที่ เวย์แบ็กแมชชีน
1807 Commemorated เก็บถาวร 2010-12-26 ที่ เวย์แบ็กแมชชีน
The Action Group เก็บถาวร 2008-08-28 ที่ เวย์แบ็กแมชชีน
US Department of State Trafficking in Persons Report 2008
National Underground Railroad Freedom Center in Cincinnati, Ohio
The Liberator Files, Horace Seldon's collection and summary of research of William Lloyd Garrison's The Liberator original copies at the Boston Public Library, Boston, Massachusetts.
University of Detroit Mercy Black Abolitionist Archive, a collection of over 800 speeches by antebellum blacks and approximately 1,000 editorials from the period.
โลกเวทมนตร์

| โลกเวทมนตร์ Wizarding World |
| --- | --- |

สร้างโดย: เจ. เค. โรว์ลิง
งานต้นฉบับ: แฮร์รี่ พอตเตอร์กับศิลาอาถรรพ์ (1997)
เจ้าของ:   วอร์เนอร์บราเธอส์เอ็นเทอร์เทนเมนต์  เจ. เค. โรว์ลิง (สิทธิ์ในการตีพิมพ์และละครเวที) 
ปี: ค.ศ. 1997–ปัจจุบัน
ภาพยนตร์และโทรทัศน์
ภาพยนตร์:   ภาพยนตร์ แฮร์รี่ พอตเตอร์  ภาพยนตร์ สัตว์มหัศจรรย์ 
การแสดงละคร
ละคร: แฮร์รี่ พอตเตอร์กับเด็กต้องคำสาป
เบ็ดเตล็ด
เดอะวิซาร์ดิงเวิร์ลออฟแฮร์รี พอตเตอร์
สื่อดิจิทัล: พอตเตอร์มอร์
โลกเวทมนตร์  (อังกฤษ: Wizarding World) (หรือชื่อเดิม โลกเวทมนตร์ของเจ. เค. โรว์ลิง (อังกฤษ: J. K. Rowling's Wizarding World)) เป็นสื่อแฟรนไชส์แนวแฟนตาซีและจักรวาลสมมติร่วมที่สร้างจากนวนิยายชุด แฮร์รี่ พอตเตอร์ ของ เจ. เค. โรว์ลิง ตั้งแต่ ค.ศ. 2000 ได้มีการสร้างภาพยนตร์แล้วสิบเอ็ดเรื่อง แบ่งเป็นภาพยนตร์ชุดที่ดัดแปลงจากนวนิยาย แฮร์รี่ พอตเตอร์ แปดเรื่องและภาพยนตร์ชุด  สัตว์มหัศจรรย์ สามเรื่อง วอร์เนอร์บราเธอส์ เป็นเจ้าของและจัดจำหน่ายภาพยนตร์ ภาพยนตร์ชุดนี้ทำเงินมากกว่า 9.6 พันล้านดอลลาร์สหรัฐทั่วโลก เป็นแฟรนไชส์ภาพยนตร์ที่ทำเงินสูงสุดอันดับที่สี่ (รองจากจักรวาลภาพยนตร์มาร์เวล, สตาร์ วอร์ส และ สไปเดอร์-แมน)
เดวิด เฮย์แมน และบริษัทของเขา เฮย์เดย์ฟิล์มส์ อำนวยสร้างให้กับภาพยนตร์ทุกเรื่องใน โลกเวทมนตร์ ขณะที่ คริส โคลัมบัส และ มาร์ค แรดคลิฟฟ์ ทำหน้าที่อำนวยการสร้างให้กับ แฮร์รี่ พอตเตอร์กับนักโทษแห่งอัซคาบัน, เดวิด บาร์รอน ทำหน้าที่อำนวยการสร้าง แฮร์รี่ พอตเตอร์กับภาคีนกฟีนิกซ์ จนถึง แฮร์รี่ พอตเตอร์กับเครื่องรางยมทูต ภาค 2 และ โรว์ลิง อำนวยการสร้างให้กับภาพยนตร์สองเรื่องสุดท้ายของ ภาพยนตร์ชุด แฮร์รี่ พอตเตอร์ ภาพยนตร์ชุด สัตว์มหัศจรรย์ ทั้งสองเรื่องนั้นอำนวยการสร้างโดย เฮย์แมน, โรว์ลิง, สตีฟ โคลฟส์ และ ไลโอเนล วิแกรม ภาพยนตร์ได้รับการเขียนบทและกำกับโดยหลายคนและประกอบด้วยนักแสดงนำจำนวนมาก ได้แก่ แดเนียล แรดคลิฟฟ์, รูเพิร์ต กรินต์, เอ็มมา วอตสัน, ทอม เฟลตัน, ไมเคิล แกมบอน, เรล์ฟ ไฟนส์, แอลัน ริกแมน, แมกกี สมิธ, เฮเลนา บอนแฮม คาร์เตอร์, แกรี โอลด์แมน, เอดดี เรดเมน, แคทเธอรีน วอเตอร์สตัน, อลิสัน ซูดอลและแดน ฟอกเลอร์ ส่วน จู๊ด ลอว์และจอห์นนี เดปป์ ยังได้แสดงนำในภาพยนตร์คนละสองเรื่อง นอกจากนี้ยังมีอัลบั้มเพลงประกอบภาพยนตร์วางจำหน่ายด้วย แฟรนไชส์นี้ยังประกอบไปด้วย ละครเวที, สิ่งพิมพ์ดิจิทัล, ค่ายวิดีโอเกมและสวนสนุกธีม โลกเวทมนตร์ของแฮร์รี พอตเตอร์ ที่ยูนิเวอร์แซลพาร์กแอนด์รีสอร์ตทั่วโลก
ภาพยนตร์เรื่องแรกของโลกเวทมนตร์นั้นคือ แฮร์รี่ พอตเตอร์กับศิลาอาถรรพ์ (2001) ซึ่งตามด้วยภาคต่ออีกเจ็ดภาค เริ่มจาก แฮร์รี่ พอตเตอร์กับห้องแห่งความลับ ในปี ค.ศ. 2002 และจบที่ แฮร์รี่ พอตเตอร์กับเครื่องรางยมทูต ภาค 2 ในปี ค.ศ. 2011 ต่อมา ภาพยนตร์ชุด สัตว์มหัศจรรย์ เริ่มจาก สัตว์มหัศจรรย์และถิ่นที่อยู่ (2016) เป็นภาพยนตร์เรื่องแรกที่เป็นภาคแยกและภาคก่อนของภาพยนตร์ชุด แฮร์รี่ พอตเตอร์ ภาพยนตร์ภาคต่อ สัตว์มหัศจรรย์: อาชญากรรมของกรินเดลวัลด์ ฉายเมื่อ ค.ศ. 2018 ภาพยนตร์ภาคที่สาม สัตว์มหัศจรรย์: ความลับของดัมเบิลดอร์ ฉายเมื่อ ค.ศ. 2022 ฮอกวอตส์ เลกาซี วิดีโอเกมแรกที่ดำเนินเรื่องในโลกเวทมนตร์ วางจำหน่ายช่วงต้น ค.ศ. 2023 วอร์เนอร์บราเธอส์ กำลังวางแผนพัฒนาละครชุดทางโทรทัศน์ที่ดำเนินเรื่องใน โลกเวทมนตร์ ให้กับ แม็กซ์ เมื่อวันที่ 12 เมษายน ค.ศ. 2023 วอร์เนอร์บราเธอส์ดิสคัฟเวอรี ประกาศละครชุดทางโทรทัศน์ แฮร์รี่ พอตเตอร์ ในงานแถลงข่าวของแม็กซ์ บริการผ่านสัญญาณต่อเนื่องที่เปลี่ยนโฉมใหม่ โดยจะเป็นการรีบูตแฟรนไชส์ในแต่ละปีจะเล่าเรื่องในหนังสือแต่ละเล่ม ละครชุดจะออกอากาศใน ค.ศ. 2026
ภาพยนตร์ชุด แฮร์รี่ พอตเตอร์

บทความหลัก: แฮร์รี่ พอตเตอร์ (ภาพยนตร์ชุด)
| ภาพยนตร์ | วันที่ฉาย | ผู้กำกับ | ผู้เขียนบท | ผู้อำนวยการสร้าง |
| --- | --- | --- | --- | --- |
| แฮร์รี่ พอตเตอร์กับศิลาอาถรรพ์ | 16 พฤศจิกายน ค.ศ. 2001 (2001-11-16) | คริส โคลัมบัส | สตีฟ โคลฟส์ | เดวิด เฮย์แมน |
| แฮร์รี่ พอตเตอร์กับห้องแห่งความลับ | 15 พฤศจิกายน ค.ศ. 2002 (2002-11-15) | คริส โคลัมบัส | สตีฟ โคลฟส์ | เดวิด เฮย์แมน |
| แฮร์รี่ พอตเตอร์กับนักโทษแห่งอัซคาบัน | 31 พฤษภาคม ค.ศ. 2004 (2004-05-31) | อัลฟอนโซ กัวรอน | สตีฟ โคลฟส์ | เดวิด เฮย์แมน, คริส โคลัมบัส และ มาร์ค แรดคลิฟฟ์ |
| แฮร์รี่ พอตเตอร์กับถ้วยอัคนี | 18 พฤศจิกายน ค.ศ. 2005 (2005-11-18) | ไมค์ นิวเวลล์ | สตีฟ โคลฟส์ | เดวิด เฮย์แมน |
| แฮร์รี่ พอตเตอร์กับภาคีนกฟีนิกซ์ | 11 กรกฎาคม ค.ศ. 2007 (2007-07-11) | เดวิด เยตส์ | ไมเคิล โกลเดนเบิร์ก | เดวิด เฮย์แมน และ เดวิด แบร์รอน |
| แฮร์รี่ พอตเตอร์กับเจ้าชายเลือดผสม | 15 กรกฎาคม ค.ศ. 2009 (2009-07-15) | เดวิด เยตส์ | สตีฟ โคลฟส์ | เดวิด เฮย์แมน และ เดวิด แบร์รอน |
| แฮร์รี่ พอตเตอร์กับเครื่องรางยมทูต ภาค 1 | 19 พฤศจิกายน ค.ศ. 2010 (2010-11-19) | เดวิด เยตส์ | สตีฟ โคลฟส์ | เดวิด เฮย์แมน, เดวิด แบร์รอน และ เจ. เค. โรว์ลิง |
| แฮร์รี่ พอตเตอร์กับเครื่องรางยมทูต ภาค 2 | 15 กรกฎาคม ค.ศ. 2011 (2011-07-15) | เดวิด เยตส์ | สตีฟ โคลฟส์ | เดวิด เฮย์แมน, เดวิด แบร์รอน และ เจ. เค. โรว์ลิง |
ภาพยนตร์ชุด แฮร์รี่ พอตเตอร์ > แฮร์รี่ พอตเตอร์กับศิลาอาถรรพ์ (2001)

บทความหลัก: แฮร์รี่ พอตเตอร์กับศิลาอาถรรพ์ (ภาพยนตร์)
แฮร์รี่ พอตเตอร์ เด็กชายอายุสิบเอ็ดปีที่ดูเหมือนเป็นเด็กธรรมดาทั่วไป แต่แท้จริงแล้วเป็นพ่อมดและเป็นผู้รอดชีวิตจากลอร์ดโวลเดอมอร์ รูเบอัส แฮกริดช่วยเหลือแฮร์รี่จากญาติมักเกิลใจร้าย (ตระกูลเดอร์สลีย์) และพาเขาไปยังโรงเรียนคาถาพ่อมดแม่มดและเวทมนตร์ศาสตร์ฮอกวอตส์ เขาและเพื่อนของเขารอน วีสลีย์และเฮอร์ไมโอนี่ เกรนเจอร์ได้เข้าไปพัวพันในความลึกลับของศิลาอาถรรพ์ซึ่งถูกเก็บอยู่ในโรงเรียนแห่งนี้
เมื่อเดือนตุลาคม ค.ศ. 1998 วอร์เนอร์บราเธอส์ ซื้อลิขสิทธิ์ทำภาพยนตร์จากนวนิยายแฟนตาซี แฮร์รี่ พอตเตอร์ สี่เล่มแรก ของ เจ. เค. โรว์ลิง เป็นจำนวนเงินเจ็ดหลัก หลังได้รับการแนะนำจากผู้อำนวยการสร้าง เดวิด เฮย์แมน วอร์เนอร์บราเธอร์ได้สังเกตเห็นถึงความปรารถนาและความคิดของโรว์ลิงเกี่ยวกับภาพยนตร์เมื่อร่างสัญญาของเธอ หนึ่งในข้อตกลงหลักของเธอก็คือพวกเขาต้องถ่ายทำในประเทศอังกฤษกับนักแสดงชาวอังกฤษทั้งหมด ซึ่งวอร์เนอร์บราเธอร์ก็ทำตามข้อตกลงนั้น เมื่อวันที่ 8 สิงหาคม ค.ศ. 2000 นักแสดงที่ไม่เป็นที่รู้จักอย่าง แดเนียล แรดคลิฟฟ์ และนักแสดงหน้าใหม่ รูเพิร์ต กรินต์ และ เอ็มมา วอตสัน ถูกคัดเลือกให้เล่นเป็น แฮร์รี่ พอตเตอร์, รอน วีสลีย์ และ เฮอร์ไมโอนี เกรนเจอร์ ตามลำดับ คริส โคลัมบัส ถูกจ้างให้กำกับภาพยนตร์ที่ดัดแปลงจากหนังสือเล่มแรก แฮร์รี่ พอตเตอร์กับศิลาอาถรรพ์ พร้อมกับ สตีฟ โคลฟส์ ที่ถูกเลือกให้มาเขียนบทภาพยนตร์
การถ่ายทำเริ่มต้นเมื่อวันที่ 29 กันยายน ค.ศ. 2000 ที่ ลิฟส์เดนฟิล์มสตูดิโอ และสิ้นสุดเมื่อวันที่ 23 มีนาคม ค.ศ. 2001 พร้อมกับทำงานขั้นตอนสุดท้ายในเดือนกรกฎาคม มีการถ่ายทำที่ สถานีรถไฟกอร์ทแลนด์ ที่ นอร์ท ยอร์กเชียร์ เมื่อวันที่ 2 ตุลาคม ค.ศ. 2000 วอร์เนอร์บราเธอร์ได้วางแผนที่จะปล่อยภาพยนตร์เรื่องนี้ออกมาในช่วงสุดสัปดาห์หลังวันที่ 4 กรกฎาคม ค.ศ. 2001 ทำให้มีเวลาถ่ายทำสั้นเกินไป ส่งผลให้ผู้กำกับหลายคนถอนตัวออกจากการพิจารณา เนื่องจากข้อจำกัดด้านเวลา วอร์เนอร์บราเธอร์จึ่งได้เลื่อนวันฉายออกไป และ แฮร์รี่ พอตเตอร์กับศิลาอาถรรพ์ จึงได้ฉายเมื่อวันที่ 16 พฤศจิกายน ค.ศ. 2001 ที่สหราชอาณาจักรและสหรัฐ
ภาพยนตร์ชุด แฮร์รี่ พอตเตอร์ > แฮร์รี่ พอตเตอร์กับห้องแห่งความลับ (2002)

บทความหลัก: แฮร์รี่ พอตเตอร์กับห้องแห่งความลับ (ภาพยนตร์)
แฮร์รี, รอนและเฮอร์ไมโอนี ได้กลับมาเรียนที่ฮอกวอตส์ในปีที่สอง แต่ห้องความลับที่ซ่อนอยู่ภายในโรงเรียนได้ถูกเปิดออก ทำให้นักเรียนและภูตผีกลายเป็นหินโดยไม่ทราบสาเหตุ พวกเขาแก้ไขปริศนาของห้องและค้นพบทางเข้าเพื่อค้นหาและเอาชนะผู้ร้ายที่แท้จริง
โคลัมบัสและโคลฟส์ กลับมาทำหน้าที่เป็นผู้กำกับและผู้เขียนบทภาพยนตร์อีกครั้ง โดยดัดแปลงจากหนังสือเล่มที่สอง แฮร์รี่ พอตเตอร์กับห้องแห่งความลับ แค่สามวันหลังจากฉายภาพยนตร์เรื่องแรก งานสร้างเริ่มต้นเมื่อวันที่ 19 พฤศจิกายน ค.ศ. 2001 ที่ เซอร์รีย์, อังกฤษ และถ่ายทำต่อเนื่องที่ ไอล์ออฟแมน และอีกหลายที่ในบริเตนใหญ่ หลายฉากในฮอกวอตส์มาจากลิฟส์เดนฟิล์มสตูดิโอ การถ่ายทำสิ้นสุดเมื่อช่วงฤดูร้อนปี ค.ศ. 2002 และใช้เวลาถึงต้นเดือนตุลาคมอยู่ในช่วงหลังการผลิต แฮร์รี่ พอตเตอร์กับห้องแห่งความลับ ฉายรอบปฐมทัศน์ที่สหราชอาณาจักรเมื่อวันที่ 3 พฤศจิกายน ค.ศ. 2002 ก่อนจะฉายเป็นวงกว้างเมื่อวันที่ 15 พฤศจิกายน นับเป็นเวลาหนึ่งปีหลัง ศิลาอาถรรพ์ ออกฉาย